                                                                                              Anexa nr. 1 
În proiectul de hotărâre privind aprobarea proiectului ”Construirea de insule ecologice digitalizate în Orașul Deta, județul Timiș” în vederea participării la apelurile de proiecte PNRR/2022/C3/S/I.1.B, componenta C3-Managementul deșeurilor, Subinvestiția I.1.B- Construirea de insule ecologice digitalizate din cadrul Planului Național de Redresare și Reziliență

Beneficiarul investiției: UAT Oraș Deta
Program de finanțare: Planul Național de Redresare și Reziliență, Componenta C3- Managementul Deșeurilor, 

Investiția I1. Dezvoltarea, modernizarea și completarea sistemelor de management integrat al deșeurilor la nivel de județ sau la nivel de orașe/comune, 

Subinvestiția I1.B- Construirea de insule ecologice digitalizate

Nota de fundamentare

Privind necesitatea, oportunitatea și potențialul economic al proiectului Construirea de insule ecologice digitalizate în Orașul Deta, județul Timiș în vederea participării la apelurile de proiecte PNRR/2022/C3/S/I.1.B, componenta C3- Managementul deșeurilor,

Subinvestiția I.1.B- Construirea de insule ecologice digitalizate din cadrul Planului Național de Redresare și Reziliență


Principala provocare a României este atingerea țintelor de pregătire pentru reutilizare și reciclare a deșeurilor municipale ( 11% grad de reciclare în 2019, potrivit ultimelor date disponibile, față de ținta de 55% prevăzută pentru anul 2025 în pachetul economiei circulare- PEC). O altă provocare este reducerea la 10% a cantității de deșeuri municipale prin depozitare până în anul 2035. România se află pe locul 26 din 27 în Uniunea Europeană în ceea ce privește rata colectării deșeurilor municipale și cifrele arată că doar puțin peste 11% din totalul deșeurilor erau reciclate în 2018, ținând cont că România produce anual peste 270 de kilograme de deșeuri pe cap de locuitori, în medie, dintre care aproape 10% reprezintă plastic. 

Politica națională în domeniul gestionării deșeurilor trebuie să se subscrie politicii europene în materie de prevenire a generării deșeurilor și să urmărească reducerea consumului de resurse și aplicarea practică a ierarhiei deșeurilor. 

Prevederile PNGD completează prevederile Strategiei Naționale de Gestionare a Deșeurilor ca și modalitate principală de abordare, anume îndreptarea României ca societate a reciclării și aplicarea ierarhiei deșeurilor, pentru toate tipurile de deșeuri care fac obiectul planificării. 

Conform Ordonanței de Urgență Nr. 196/2005 din 22 decembrie 2005 privind Fondul pentru Mediu, obiectivul anual de reducere a cantităților de deșeuri municipale eliminate prin depozitare este de 60% din care reciclare 50% și alte forme de valorificare 10%. 

Conform OUG 92/2021, privind regimul deșeurilor, autoritățile administrației publice locale au obligația de a asigura spații necesare pentru colectarea separată a deșeurilor și de a oferi populației posibilitatea de a se debarasa, fără plată, de deșeurile voluminoase, inclusiv saltele și mobilă, deșeuri de echipamente electrice și electronice, inclusiv acumulatori, deșeuri din construcții, deșeuri periculoase (vopsele, lacuri), deșeuri textile, lemn etc. 

Având în vedere gradul scăzut de colectare a deșeurilor municipale, a penalităților plătite anual pentru neîndeplinirea țintelor de reciclare și valorificare, Orașul Deta își propune accelerarea procesului de modernizare a sistemului de gestionare a deșeurilor cu accent pe colectarea separată în 5 fracții de deșeuri, măsuri de prevenție, reducere, reutilizare și valorificare în vederea conformării cu tranziția spre economie circulară. 

Una dintre cele mai acute probleme legate de protecția mediului, în Orașul Deta este reprezentată de generarea deșeurilor în cantități mari și gestionarea necorespunzătoare a acestora. De aceea, o importanță deosebită se va acorda implementării și realizării activităților de colectare selectivă și a posibilităților de reducere a cantităților de deșeuri depozitate, în vederea protecției mediului, creșterii atractivității turistice, îmbunătățirea calității mediului. 

Interesul scăzut al populației față de colectarea selectivă și de utilizarea corespunzătoare dotărilor pentru fiecare fracție de deșeu care se poate colecta selectiv poate avea drept cauză: 

· Starea precară de curățenie a platformelor de colectare și a containerelor, lipsa de monitorizare a colectării, imposibilitate aplicării principiului – Plătești pentru cât arunci- și restricționarea accesului pentru depozitarea deșeurilor doar de către persoanele arondate;
· Necunoașterea avantajelor reciclării, de cele mai multe ori campaniile de informare accentuând efectele negative ale depozitării împreună a deșeurilor. Deficiențe ale sistemului de colectare a deșeurilor pe raza Orașului Deta:

· Inexistența unui sistem de eliminare a deșeurilor periculoase produse sau depozitate 

· Depozitări neconforme de deșeuri în diferite zone periferice inclusiv în apropierea unor maluri de ape de suprafață a Orașului Deta;
· Deșeurile reciclabile nu sunt valorificate pe raza orașului, ele sunt selectate, compactate și transportate spre valorificare;
· Inexistența unor programe coerente pe termen lung privind educația ecologică în rândul populației Orașului Deta;
· Sistemul de colectare ”în paralel”;
· Număr insuficient de ONG-uri active în domeniul conștientizării populației orașului.....despre importanța sortării și reciclării deșeurilor. 

Orașul Deta manifestă atenție deosebită în acest sens, dar o activitate economică de valorificare a deșeurilor poate stimula eficient colectarea acestora și se poate constitui într-un instrument de reducere a impactului asupra mediului, dar și un catalizator al bunelor practici urbane și oferire de locuri de muncă. 


Pentru eficientizarea sistemului de management al deșeurilor, Orașul Deta intenționează să instaleze 27 insule supraterane încasetate cu containere individuale, schimbarea sistemului de colectare și folosirea de noi tehnologii prin aplicarea la finanțare în cadrul Subinvestiției I.1.B- Construirea de insule ecologice digitalizate. 

Lista locațiilor unde vor fi amplasate cele 27 insule ecologice digitalizate este următoarea: 

	Nr.Crt.
	Locație
	Tip Platformă
	Nr. Platforme Ecologice

	1
	Strada ELENA GHENESCU, nr. A18
	Insula Tip 1 
	1

	2
	Strada LIBERTATII BL.3, SC.A
	Insula Tip 1
	2

	3
	Strada MIHAI EMINESCU, NR.1-3A
	Insula Tip 1
	1

	4
	PIATA POMPIERILOR, NR.1
	Insula Tip 1
	2

	5
	Strada STEFAN CEL MARE, NR.27, BL.B
	Insula Tip 1
	1

	6
	Strada ORHIDEELOR, BL.E
	Insula Tip 1
	2

	7
	Strada LALELELOR, NR.24
	Insula Tip 1
	2

	8
	Strada ANTON KRATZER NR.2
	Insula Tip 1
	2

	9
	Strada ELENA GHENESCU, BL.A14, SC.A
	Insula Tip 1
	1

	10
	Strada ELENA GHENESCU, BL.A15, SC.A
	Insula Tip 1
	1

	11
	Strada ELENA GHENESCU, BL.B15
	Insula Tip 1
	1

	12
	Strada ELENA GHENESCU, BL.B19
	Insula Tip 1
	2

	13
	Strada ELENA GHENESCU, BL.B17
	Insula Tip 1
	1

	14
	Strada TARGU MARE BL.B3, SC.B
	Insula Tip 1
	3

	15
	Strada TARGU MARE BL.A3
	Insula Tip 1
	2

	16
	Strada TARGU MARE BL.B3, SC.A
	Insula Tip 1
	1

	17
	Strada TARGU MARE BL.C2
	Insula Tip 1
	2

	TOTAL
	
	27


Prin intermediul acestei măsuri vor fi sprijinite activități/acțiuni specifice pentru înființarea și dotarea de insule ecologice digitalizate (ansamblu de containere) preponderent în zonele de blocuri de apartamente, pentru următoarele fluxuri de deșeuri colectate separat: deșeuri de hârtie și carton, deșeuri de plastic și metalice, deșeuri de sticlă, deșeuri biodegradabile, deșeuri reziduale. 


Insulele ecologice sunt compuse dintr-un ansamblu de containere pentru colectarea separată a deșeurilor, protejate anti-vandalism și împotriva accesului neautorizat, dotate cu acces digitalizat pentru persoanele fizice arondate, modul GSM pentru transmisie date, bază de date privind beneficiarii serviciului pentru toate UAT-urile beneficiare. Datele sunt agregate și utilizate într-un sistem digital, instrument principal de monitorizare și raportare. 


Cu ajutorul noilor tipuri de insule ecologice de colectare a deșeurilor sunt colectate informații privind volumele și tipurile de deșeuri descărcate de populație, precum și persoanele care introduc deșeuri în containere. Datele sunt agregate și utilizate într-un sistem digital, instrument principal de monitorizare și raportare, MMAP va pune la dispoziția beneficiarilor modele de insule ecologice digitalizate. 


Noua tehnologie de colectare selectivă-insule ecologice digitalizate de colectare a deșeurilor- reprezintă o soluție tehnică ce respectă toate obligațiile legale impuse prin lege și ajută la îmbunătățirea condițiilor de viață ale populației și sunt urmărite în principal de următoarele obiective: 

· Organizarea superioară a serviciului de salubrizare, compatibilă cu necesitățile actuale;
· Limitarea totală a accesului uman și a animalelor, rozătoarelor, insectelor la deșeuri;
· Reducerea mirosurilor neplăcute, a vandalizării și a accesului uman și animal la deșeurile colectate;
· Reducerea impactului asupra sănătății publice;
· Încadrarea în orice peisaj urban și arhitectural.
Rata de finanțare acordată prin PNRR este de 100% din valoarea cheltuielilor eligibile ale proiectului, fără TVA. 


În cazul proiectelor depuse în cadrul PNRR, valoarea TVA aferentă cheltuielilor eligibile va fi suportată de la bugetul de stat, din bugetul coordonatorului de reforme și/sau investiții pentru Componenta 2 – Managementul deșeurilor- Ministerul Mediului, Apelor și Pădurilor, în conformitate cu legislația în vigoare. În condițiile în care cheltuiala aferenta TVA a fost solicitată, ea este eligibilă doar dacă nu este recuperabilă, rambursabilă sau compensată prin orice alte mijloace potrivit prevederilor legale. 

În afara valorii eligibile a insulelor ecologice este foarte importantă pentru succesul proiectului și se va realiza prin servicii pregătitoare: 

· Punerea în funcțiune a sistemelor hardware montate pe containerele livrate;

· Realizarea testelor specifice de funcționare;

· Operaționalizarea interfeței software pentru înrolarea utilizatorilor (carduri, telefoane) de la scările din blocurile arondate; 

· Instruirea personalului Autorității contractante cu privire la funcționarea insulelor și a soft-ului; 

· Managementul tranziției de la vechea platformă la noua insulă ecologică: comunicarea cu cetățenii în vederea utilizării corecte a sistemelor, distribuire carduri de acces utilizatori, înregistrarea telefoanelor; 

· Instruire și suport pentru reprezentanții Asociațiilor de Proprietari;

· Asigurarea recepției finale a insulelor ecologice de către Autorități. 

Indicatorii proiectului se referă la: 

1, Numărul insulelor ecologice digitalizate operaționale de cele 27 de insule înființate. 

2. Cantitatea de deșeuri reciclabile colectate separat și reciclate

3. Cantitatea de deșeuri biodegradabile colectate separat și reciclate

